এনবিআর চেয়ারম্যান বলেন, হটলাইনে জটিল প্রশ্নের সমাধান সর্বোচ্চ ৯৬ ঘণ্টার মধ্যেই পাওয়া যাবে। চোরাচালানও প্রতিরোধ হবে। অটোমেশন একটি চলমান প্রক্রিয়া। ডিজিটাল বাংলাদেশ গড়তে তা অব্যাহত থাকবে। কাস্টমসের নতুন এই কার্যক্রম স্বাগতম জানিয়ে এফবিসিসিআই সভাপতি শফিউল ইসলাম মহিউদ্দিন বলেন, কাস্টমসের ডিজিটালাইজেশনর মাধ্যমে গ্রাহক পর্যায়ে অনেক ভোগান্তি কমবে। আর হটলাইনের মাধ্যমে তথ্য পাওয়ায় কাস্টমসে নতুন দিগন্ত উন্মোচন হবে বলে আমার বিশ্বাস।